שיחה:מוסטפא א-נחאס פאשה

message: בס"דסיימתי לכתוב את הערך, על פי מספר מקורות שהיו בידי. האם מישהו יודע מה היתה תגובתו או דעתו של נחאס לרצח הלורד מוין, שנרצח בשלהי כהונתו הרביעית כראש ממשלה? בברכה, יהודה מלאכי • פניה אלי •  ויקיהדות • כ"ח באייר ה'תשס"ט • 00:02, 22 במאי 2009 (IDT)

message: עד כמה שראיתי, בכל המקומות כתבנו פאשה ככה. ‏Ori‏ • PTT‏ 00:36, 22 במאי 2009 (IDT)
replies: text: צודק, פשוט לאחר הטעות לא היה לי חשק לעשות עוד העברה (בתקופת הקצרמרון קראו לערך נחאס), לפני שנבהיר הכל בדף ייעוץ לשוני. ואני לתומי חשבתי שמישהו ענה לי על הלורד מוין, להבא כתוב תקציר עריכה. בברכה, יהודה מלאכי • פניה אלי •  ויקיהדות • כ"ח באייר ה'תשס"ט • 00:51, 22 במאי 2009 (IDT)
replies: text: :אני מצטער שאתה מאוכזב. המשמעות היא בוודאי לא שאני צריך לכתוב כל דבר פעמיים. ‏Ori‏ • PTT‏ 01:19, 22 במאי 2009 (IDT)
thread_title: פאשא

message: צ"ל א-נחאס בשל ויקיפדיה:כללי לתעתיק מערבית. חוץ מזה, כדאי להוסיף תעתיק מדויק. Kulystab • שיחה • המטמון מחכה למוצא • ב' בסיוון ה'תשס"ט • 01:07, 25 במאי 2009 (IDT)
replies: text: מצטער אני מעתיק ערבית ולא כותב או קורא אותה. בברכה, יהודה מלאכי • פניה אלי •  ויקיהדות • ב' בסיוון ה'תשס"ט • 09:33, 25 במאי 2009 (IDT)
thread_title:  שם הערך 

message: אשת נחאס שמה היה זינב אלוכיל.הקדנציה השנייה של נחאס לא נמשכה שנתיים כי אם חודשים בודדים בלבד. לאחר שפוטר בקיץ 1930, מינה המלך את הרודן אסמאעיל צדקי. משטרו של צדקי היה רווי שפיכות דמים ודיכוי פוליטי והיה לאחד המשטרים החשוכים במצרים אי פעם. צדקי דיכא ביד קשה את ההפגנות נגדו, רדף את חברי הופד ושאר המדינאים המצריים, החליף את חוקת מצרים באחרת, אוטוקראטית, זייף את תוצאות הבחירות והלם במשטר הפרלמנטארי במדינה בחוזקה, בחסותו והשראתו של המלך פארוק.בתקופת צדקי פרחו מעשי האלימות והטרור במצרים ונעשו מספר ניסיונות להתנקש בחייו. שלטונו הופסק לאחר שהבריטים החליטו לשים קץ לאנרכיה שהשתוללה במצרים וביקשה לקרב אל חיקה את המדינאיים המצריים לקראת מלחמת העולם שעמדה בפתח.הסכם 1936 שהעניק עצמאות מדומה למצרים כונה על ידי נחאס ועמיתיו בראשית ימיו "הסכם הכבוד והעצמאות" אך בפועל היה וויתור מצרי על מרבית דרישותיה של מצרים הלאומיות, לרבות איחוד עמק הנילוס תחת הכתר המצרי. בפברואר 1942 נתמנה נחאס לראש ממשלה בסיוע משוריינים וטנקים בריטים שכפו על המלך פארוק למנותו לראש ממשלה, היה זה אירוע מביש ביותר בפוליטיקה המצרית, שממנה לא התאושש נחאס והופד באמת. נחאס טען שלא זמם עם הבריטים ולא היה חלק בקנוניה שהביאה להתמנותו לראש ממשלה בראשית 1942, בניגוד לדעת מלך מצרים, אך כן היו מגעים בימים שלפני האולטימטום הבריטי למלך בין אמין עת'מאן,איש הקשר של הופד עם הבריטים לבין השגריר הבריטי במצרים מיילס לאמפסון. נחאס שמונה למושל צבאי במצרים והפעיל חוקי חירום במדינה, וזאת לאור נסיבות המלחמה שהגיעה בינתיים לגבולות מצרים והמדבריות המערביות באפריקה, הטיל איסור מוחלט על פרסום נסיבות הגעתו לשלטון בפברואר 1942 וזאת כמובן למזער את הנזקים התדמיתיים לו ולמפלגתו לאור הסכמתו לחזור לשלטון בצל השריון הבריטי. מאז פברואר 42 הואשם נחאס בכל הזדמנות על ידי מתנגדיו הפוליטיים בשת"פ עם הכיבוש הבריטי, דבר שפגע ביוקרתה של מפלגת ההמונים בהנהגתו. על אף הכל, בראשית 1950 שב נחאס ומפלגתו לשלטון לאחר שניצח בבחירות חופשיות יחסית. הייתה זו הקדנציה האחרונה שלו ושל מפלגתו בזירה הפוליטית. ממשלתו שהייתה מעורבת במספר לא מועט של פרשיות שחיתויות, לא מעט בשל מעורבות היתר וחמדונתם של אשת נחאס זינב ויד ימינו, פואד סראג' אלדין, ששימש מזכ"ל המפלגה, יחד עם ברית מגונה שקשר הופד עם הארמון המסואב והתאוותן,אלו ריסקו את תדמיתה של מפלגת הופד שכשלה לפתור כשהיא בשלטון את בעיות החברה והכלכלה הבוערות במדינה. באוקטובר 1951 ביטל נחאס באופן חד צדדי ודרמטי את הסכם העצמאות שחתם עם הבריטים ב-1936. היה זה צעד שנבע לא מעט ממניעים פופוליסטיים ומרצון עז להשיב למפלגתו מעט מהתמיכה העממית שאיבדה. ממשלת נחאס, לאחר ביטול ההסכם פתחה במלחמת התשה עם הבריטים בתעלה ועודדה מעשי טרור נגדם.ממשלת הופד העלימה עין מפעילותן של כנופיות הטרור שנשלחו לפגע במתקנים ובבסיסים הבריטיים ואף סייעה להם מאחורי הקלעים. גל הטרור בתעלה שטיפחה ממשלת נחאס האחרונה התנפץ למפלגת הופד בפנים כאשר הסתת הממשלה נגד הבריטים הביאה ב-26.1.1952, יום לאחר שטבחו כוחות בריטיים באותם שוטרים מצריים שהתבצרו באסמאעיליה, לשריפת הבירה המצרית ולמהומות חסרות תקדים שהחריבו את קהיר בתוך שעות ספורות. ההלם והתדהמה מהנזק והחורבן שהותירו הכנופיות המצריות שהציתו ובזזו מכל הבא ליד, הולידו הודעות גינוי ממגוון הכוחות הפוליטיים במצרים לרבות ארגון האחים המוסלמים שהואשם במעורבות בפרעות, וגררו תביעות ענק מצד הממשלות הזרות שעסקי נתיניהם נפגעו בפרעות. "השבת השחורה" סימנה למעשה לא רק את סיום עידן מפלגת הופד כי אם הייתה המכה האחרונה שריסקה באופן סופי את יסודות המשטר המונרכי חוקתי הרקוב. חצי שנה לאחר השריפה הגדולה, החליטה קבוצת הקצינים החופשיים לסיים את המחזה הפוליטי העגום במצרים ותפסו את השלטון בכוח. 
יישר כוח!
גל
thread_title:  מצטפא אלנחאס תיקונים קלים 

message: בהתאם לייעוץ מ-2 ביוני 2011 שניתן ב[[ויקיפדיה:ייעוץ לשוני#פאשה -> אחמד ג'מאל פאשא או אחמד ג'מאל פאשה]]. יש לכתוב פאשה עם ה' בסוף ולא א'. בהתאם לכך אבצע העברה. Hanay •  שיחה  01:08, 4 ביוני 2011 (IDT)
thread_title:  העברת שם הערך ל- מוסטפא אל נחאס פאשה 

message: מוסטפא אל-נחאס. /Orrling◄שיחה 03:00, 17 ביוני 2011◄ספינת הדגל האורבנית!
replies: text: אין בעיה, תבצע את העברה, ותתקן כמובן גם את  השם בכל הדפים המקושרים לערך ראה רשימה כאן. Hanay •  שיחה  06:28, 17 ביוני 2011 (IDT)
replies: text: :העברה בוטלה למרות הסכמתי בדף השיחה , משום שבוצעה העברה מבלי לתקן את כל הדפים המקושרים בניגוד לויקיפדיה:מתן שם לערך#תיקון שמות שגויים ושינוי שם ערך. בנוסף לא הושארה הפניה מהשם המקורי, כתוצאה מכם, כל הקישורים לערך זה הפכו אדומים והערך הפך יתום. כל מי שלוקח על עצמו לשנות שם ערך, עליו להשלים את המלאכה, לתקן את הדפים המקושרים. Hanay •  שיחה  07:00, 29 ביוני 2011 (IDT)
thread_title:  שם הערך - נדרש מקף